Нальмэс (ансамбль)

Патшалăхăн Адыгея халăх ташă «Нальмэс» академи ансамблĕ ( — «алмаз») — Адыгея Республикин артистсен  коллективĕ.

 Пĕрлехи хыпарсем 
Ансамбльте 70 яхăн çын ĕçлет, вĕсен хушшинче: Аминат Хатит, Анжелика Хакуй, Схатбий Берзегов, Нафисет Ашинова, Диана Едыдж, Гушау Едыдж, Нуриет Чундышко, Батурай Шагудж. 

Ертӳçĕ пулнăскерсем: Хаджи-Смел Варзиев, Азмет Басте, Айдамир Наниз, Мухамед Кулов.

Халĕ пултарулăх ертӳçи/тĕп балетмейстер — Аслан Хаджаев, РФ тава тивĕçлĕ артисчĕ, Адыгея Республикин халăх артисчĕ, Кубань тава тивĕçлĕ артисчĕ, Абхази Республикин тав тивĕçлĕ артисчĕ.

 Истори 
Ансамбле 1936 çулта йĕркеленĕ. Пĕрремĕш ӳнер ертӳçи Шабан Кубов, композитор, поэт тата фольклорист, пулнă. Ансамбль репертуарĕнче — адыг халăхĕн юррисем: «Адыиф», «Айдемиркан», «Ощнау патĕнчи çапăçу», «Гошэгъэгъ», «Коджебердоко Магамет», «Бжедугсен пăлхавĕ çинчен юрлани», «Сэрмафэ», «Хатхе Кочас», «Хатх Магамет гуаз», çаплах Совет влаçĕ тапхăрĕнче хайланисем.

Ансамбль темиçе хутчен те ют çĕршывсене гастроле тухса çӳренĕ.

Тăван Çĕршывăн Аслă вăрçи тапхăрĕнче ансамбльти арçынсем фронта тухса кайнă.

1957 çулта ансамбль Мускавра, адыг халăхĕсем Раççей йышне кĕни 400 çул юбилейне халалланă Адыгея тата Карачай-Черкес автономиллĕ облаçсен литературăпа ӳнер декадине хутшăннăИстория // ГААНТА «Нальмэс».

Мускавра 1996 çулта Адыгея культурин кунĕнче Патшалăхăн Кремль Дворецĕн тата Пĕрлешӳсен çурчĕн колоннăллă залĕн сценисем çинче хăйĕн пултарулăхне кăтартнă. Çакăн хыççăн ансамбле «академиллĕ» статусне куçарнă.

2007 çулта ансамбль «Кремль шурăмпуçĕ» фестивале хутшăннă.

 Чыслани 
 1978 — Пĕтĕм Раççейри юрăпа ташă ансамблĕсен конкурсĕн дипломанчĕ
 1991 — Пĕтĕм тĕнчери 1-мĕш адыг культурин фестивалĕн лауреачĕ (Нальчик)
 1996 — «Адыгея мухтавĕ» медаль
 2016 — III степеньлĕ «Чыс тата Мухтав» орденĕ (Абхази)

 Литература 



 Асăрхавсем 

 Каçăсем 
 «Нальмэс». Истоки рождения // livejournal.com

Категори:Адыгея культури
Категори:Раççейри халăх ташă ансамблĕсем
Категори:Ташă коллективĕсем, алфавитпа
Категори:Адыгейĕри 1930-мĕш çулсем